# El manual del &filelight;

## Introducció

Captura de pantalla del &filelight; 1.20 Captura de pantalla

El &filelight; permet entendre ràpidament on s'està utilitzant exactament l'espai del disc representant gràficament el vostre sistema de fitxers com un conjunt d'anells segmentats concèntrics. El podeu utilitzar per a localitzar les zones crítiques de l'ús del disc i després manipular aquestes àrees utilitzant el &dolphin; o el &konqueror;.

## Configuració del &filelight;

El diàleg de configuració del &filelight; té dues pestanyes per a configurar les opcions del &filelight;. Les dues pestanyes són Exploració i Aparença. A continuació es mostra una descripció de les pestanyes de configuració. El diàleg de configuració del &filelight; es pot trobar fent clic a Arranjament Configura el Filelight.

### Exploració

Captura de pantalla de l'exploració Captura de pantalla

La pestanya d'exploració permet configurar com explora les carpetes el &filelight;. No exploris aquestes carpetes s'utilitza per a excloure certes carpetes de l'exploració. Aquesta opció és molt útil per a ometre carpetes que potser no teniu permisos per a llegir, o carpetes que formen part d'un sistema de fitxers virtual, com /proc. Per a afegir una carpeta a la llista, feu clic al botó Afegeix..., això iniciarà un diàleg on podreu triar la carpeta de la vostra elecció a partir d'una vista en arbre. Per a eliminar una carpeta simplement seleccioneu la carpeta de la vostra elecció i feu clic al botó Elimina.

Usant Explora a través dels límits dels sistemes de fitxers permet que les exploracions s'introdueixin en carpetes que formen part d'altres sistemes de fitxers. Per exemple, quan no està activada, això normalment evitarà que s'explori el contingut de `/mnt` si s'inicia l'exploració des de la carpeta arrel `/`. Una exploració de sistemes de fitxers remots, &pex; muntatges d'NFS o Samba, pot generar un trànsit alt de xarxa. Per a evitar l'exploració activeu Exclou els sistemes de fitxers remots. L'opció següent Exclou els suports extraïbles evita que el &filelight; explori els suports extraïbles (&pex;, els &CD-ROM;).

### Aparença

Captura de pantalla de l'aparença Captura de pantalla

La pestanya Aparença permet configurar la manera com es veu el &filelight;.

La secció Esquema de color s'utilitza per a triar un esquema de color per al &filelight;. Els esquemes de color són Arc de Sant Martí, Colors del sistema, i Contrast alt. També hi ha un control lliscant Contrast per a ajustar el contrast dels segments de l'anell per a facilitar la visualització.

La casella de selecció Usa antialiàsing s'utilitza per a activar l'ús de l'antialiàsing a la vista del &filelight;. Si se selecciona, aquesta opció fa que els segments dels anells tinguin un aspecte molt més net.

La casella de selecció Varia la mida de la lletra de les etiquetes és útil quan teniu fitxers o carpetes amb noms llargs. Aquesta opció canviarà la mida de la lletra per a permetre que s'ajusti millor a la vista. Quan aquesta opció està activada, esdevé disponible el botó de selecció de valors Mida mínima de la lletra per a triar la lletra de mida més petita a escalar.

L'opció Mostra els fitxers petits està desactivada de manera predeterminada, ja que els fitxers petits tendeixen a desordenar la visualització del &filelight;. Activeu aquesta opció si voleu incloure els fitxers petits a la visualització del &filelight;. Aquests fitxers es fusionen en un «multisegment» únic.

## Ús del &filelight;

### Inici del &filelight;

El &filelight; es pot iniciar des del llançador d'aplicacions, o des de la línia d'ordres

#### Des del llançador d'aplicacions

Obriu el menú d'aplicacions i moveu el cursor fins a l'element de menú Utilitats. Trieu el &filelight;.

#### Des de la línia d'ordres

Podeu iniciar el &filelight; escrivint el seu nom a la línia d'ordres. Si li doneu un nom de carpeta, com en l'exemple següent, explorarà aquesta carpeta.

    %filelight /home

### Exploració de les carpetes

L'exploració d'una carpeta mostra el seu contingut com un mapa de fitxers. Per a explorar una carpeta, utilitzeu el menú d'exploració, o escriviu un &URL; directament a la barra de localització.

### Examinar els mapes de fitxers

Una vegada que s'hagi completat l'exploració es presentarà un mapa de fitxers que representa la carpeta que s'ha explorat. El mapa de fitxers és una sèrie d'anells segmentats que s'expandeixen des del centre. Els segments de colors brillants són carpetes, els segments grisos són fitxers. Els segments tenen la mida en proporció a la mida dels seus fitxers. Els segments es poden niar, per exemple, `/home/mxcl` serà un nivell cap a fora i dins dels límits del segment que representa `/home`. Els segments estan etiquetats i en passar el ratolí per sobre dels segments es donaran més detalls d'aquest segment i dels seus segments fills.

Captura de pantalla del mapa de fitxers Captura de pantalla

Podeu obrir carpetes amb el gestor de fitxers predeterminat o el &konsole; utilitzant el menú contextual per a aquest segment. Un clic del &BMR; obre fitxers pel tipus MIME, &pex;, imatges amb el Gwenview. Podeu fer clic dret en un segment per a obtenir un menú contextual per a la carpeta explorada amb accions per a copiar el camí de la carpeta al porta-retalls o suprimir la carpeta o el fitxer. En fer clic esquerre en els segments es tornaran a centrar en el mapa d'aquest segment.

## Menús i referència d'ordres

## El menú Explora

Explora Exploració de carpetes

- Ofereix un diàleg de selecció de carpetes de manera que podreu triar una carpeta per a explorar.

&Ctrl;Inici Explora Explora la carpeta d'inici

- Inicia una exploració de la carpeta d'inici de l'usuari.

Explora Explora la carpeta arrel

- Inicia una exploració de la carpeta arrel.

F5 Explora Torna a explorar

- Inicia una exploració nova de la carpeta de treball actual, això és útil quan s'han fet canvis al sistema de fitxers.

&Esc; Explora Atura

- Atura l'exploració actual.

&Ctrl;Q Explora Surt

- Surt del &filelight;.

## El menú Visualitza

&Ctrl;+ Visualitza Amplia

- Augmenta la vista del mapa de fitxers.

&Ctrl;- Visualitza Redueix

- Redueix la vista del mapa de fitxers.

## El menú Ves

&Alt;Fletxa amunt Ves Amunt

- Mou un pas amunt en el sistema de fitxers a la carpeta pare.

Ves Enrere

- Mou un pas enrere en l'historial de navegació del sistema de fitxers.

Ves Endavant

- Mou un pas endavant en l'historial de navegació del sistema de fitxers.

Addicionalment, el &filelight; té els elements de menú comuns del &kde; Arranjament i Ajuda. Per a més informació llegiu les seccions sobre el Menú de configuració i Menú d'ajuda dels Fonaments del &kde;.

## Crèdits i llicència

### &filelight;

Copyright del programa 2006 Max B. Howell max.howell@methylblue.com

Copyright del programa 2008-2013 Martin Sandsmark martin.sandsmark@kde.org

&underGPL;

### Documentació

Copyright de la documentació 2003 Max B. Howell max.howell@methylblue.com

Copyright de la documentació 2009 Martin Sandsmark martin.sandsmark@kde.org

Traductor de la documentació: &credits.JosepMa.Ferrer;

&underFDL;
&documentation.index;